**Johnson & Johnson COVID-19 vaksinasi** (Ad26.COV2.S, JNJ-78436735) — Johnson & Johnson va Janssen-Cilag International N.V. kompaniyalari hamkorligida ishlab chiqarilgan COVID-19 ga qarshi vaksina. Mushak ichiga yuboriladi. 2020-yil 1-dekabrda Yevropa dori vositalari agentligi (inglizcha: *European Medicines Agency*; EMA, EMEA) Ad26.COV2.S vaksinasini insonlarda sinab koʻrishni boshladi. Sinovlar natijasida vaksina SARS-CoV-2 ga qarshi antitanachalarni va immun toʻqimalarni yuzaga keltirishi aniqlandi. 1-, 2-faza klinik tekshiruvlari natijalari 2020-yil sentabrda eʼlon qilingan. 3-faza tekshiruvlariga koʻra Johnson & Johnson vaksinasining samaradorligi AQShda 57% va 72% Afrika mintaqasida esa undan 15% pastroq natija berdi. Bu holat Afrikada „Janubiy Afrika shtammi" (501.V2) tarqalgani bilan bogʻliq ekani taxmin qilingan. 2021-yilning may oyida 70 million doza yaroqsiz Johnson & Johnson vaksinasi ishlab chiqarilgani maʼlum qilindi.
Shuningdek, Jahon sogʻliqni saqlash tashkiloti koronavirusga qarshi kurashish doirasida ushbu vaksinani tasdiqladi va favqulodda foydalanish uchun tavsiya etilgan vaksinalar roʻyxatiga kiritildi.

Farmakologiya
-------------

Vaksina biotexnologik yoʻl bilan, inson uchun patogen taʼsirga ega boʻlgan SARS-CoV-2 koronavirusidan foydalanilmagan holda yaratilgan.

Taʼsiri
-------

2021-yil 9-fevralda Janubiy Afrika Respublikasi sogʻliqni saqlash vaziri AstraZenecaning 1 million dozasini sotishi yoki almashtirishini aytgandi. 17-fevraldan Janubiy Afrika Respublikasida Ad26.COV2.S vaksinatsiyasi boshlandi.

Nojoʻya taʼsiri
---------------

Johnson & Johnson vaksinasi bilan emlangan 74 yoshli amerikalik Richard Torrellning tanasida toshmalar toshib, teri toʻkilish holati kuzatilgan. AQShda kuzatilgan 6 ta tromboz holatidan keyin AQSh oziq-ovqat va farmatsevtika nazorati boshqarmasi (inglizcha: *Food and Drug Administration*; FDA, USFDA) va AQSh kasalliklar nazorati va profilaktikasi markazlari (inglizcha: *Centers for Disease Control and Prevention*; CDC) Johnson & Johnson vaksinasi bilan emlashni toʻxtatib turishni tavsiya etdi.
2021-yil 10-apreldan Johnson & Johnson va Janssen Pharmaceutica kompaniyalari tomonidan yaratilgan yaratilgan vaksina nojoʻya taʼsirlarga qayta tekshiruvdan oʻtishi maʼlum qilingan. 

Daniya vaksinatsiyadan keyin kuzatilgan tromboz hodisalari sababli Johnson & Johnson vaksinasidan foydalanmasligini maʼlum qilgan.
2021-yilning 13-iyul kuni AQSh oziq-ovqat va farmatsevtika nazorati boshqarmasi Johnson & Johnson vaksinasi Giyena-Barre deb nomlangan kamyob nevrologik kasallikni keltirib chiqarishini aniqladi. Shu bilan birga, ushbu vaksinani olganlarda harakatning qiyinlashishi, holsizlik, yuz harakatida muammolar yuzaga kelishi mumkinligi aytilgan.

Manbalar
--------

1. ↑  „(This statement was updated on 4-oktabr 2020-yil to include additional information) Johnson & Johnson Posts Interim Results from Phase 1/2a Clinical Trial of its Janssen COVID-19 Vaccine Candidate" (en). *Johnson & Johnson*. Qaraldi: 4-yanvar 2021-yil.
2. ↑  *GMPnewsRu.* „Вакцина от COVID-19 компании Johnson & Johnson формирует сильный иммунный ответ" (ru) (6-avgust 2020-yil). Qaraldi: 14-dekabr 2020-yil.

[*sayt ishlamaydi*]
3. ↑  „Johnson & Johnson отчиталась об эффективности своей вакцины от COVID-19" (ru). *РБК*. Qaraldi: 29-yanvar 2021-yil.
4. ↑  „Вакцина ишлаб чиқарувчи компанияларнинг бири 70 млн доза яроқсиз вакцина чиқаргани аниқланди". *Bugun.uz*. 14-iyul 2021-yilda asl nusxadan arxivlandi. Qaraldi: 2021 йил 8 май.

 „arxiv nusxasi". 14-iyul 2021-yilda asl nusxadan arxivlandi. Qaraldi: 14-iyul 2021-yil.
5. ↑  „ЖССТ коронавирусга қарши фойдаланиш учун яна бир вакцинани тасдиқлади". *Bugun.uz*. 27-iyul 2021-yilda asl nusxadan arxivlandi. Qaraldi: 2021 йил 13 март.
6. ↑  *Gabriele Steinhauser*. „South Africa Rolls Out J&J Covid-19 Vaccine to Healthcare Workers" (en). *Wall Street Journal* (17-fevral 2021-yil).
7. ↑  „У жителя США стала слезать кожа после вакцинации препаратом Johnson & Johnson" (ru). *Гаzета.СПб* (1-aprel 2021-yil). Qaraldi: 14-iyul 2021-yil.
8. 1 2  „США рекомендовали прекратить вакцинацию препаратом Johnson & Johnson" (ru). *Новости Mail.ru* (13-aprel 2021-yil). 13-aprel 2021-yilda asl nusxadan arxivlandi. Qaraldi: 13-aprel 2021-yil.
9. ↑  „Дания отказалась от вакцины Johnson & Johnson". *Lenta.ru* (3-iyun 2021-yil).
10. ↑  „В Дании не будут больше использовать препарат J&J в вакцинации против COVID-19" (ru). *Гаzета.СПб* (4-may 2021-yil). Qaraldi: 14-iyul 2021-yil.
11. ↑  „Коронавирус вакциналаридан бирининг камёб неврологик касалликни келтириб чиқариши аниқланди". *Bugun.uz*. 14-iyul 2021-yilda asl nusxadan arxivlandi. Qaraldi: 2021-yil 14-iyul.